དེ་ལ་ཕྱག་
འཚལ། །ཞེས་པའོ། །འདིས་མཚོན་ནས་འཁོར་ལོ་བཞི་དང༌། དགའ་བ་བཞི་དང༌། སྐད་ཅིག་
བཞི་དང༌། དེ་ཁོ་ན་བཞི་དང༌། འབྲས་བུ་བཞི་དང༌། ཚངས་པའི་གནས་བཞི་དང༌། སྡེ་པ་བཞི་
-15-

བརྩེ་ཆེན་འོད་སྣང་ལས། རྒྱུད་འགྲེལ་སྐོར། ༼༡
དང༌། ཧེ་རུ་ཀ་བཞི་དང༌། མངོན་པར་རྫོགས་པར་བྱང་ཆུབ་པ་བཞི་དང༌། མཁྱེན་པ་བཞི་དང༌།
དགའ་བ་བཅུ་དྲུག་དང༌། སྙིང༌རྗེ་བཅུ་དྲུག་དང༌། དེ་ཉིད་བཅུ་དྲུག་ལ་སོགས་པའི་རྒྱུད་ཀྱི་
བརྗོད་བྱ་མ་ལུས་པ་རྟོགས་པར་བྱའོ།
།འཆི་མེད་ཀླུ་དབང་ཞེས་པས་དམ་ཚིག་རྣམས་མདོར་
བསྡུས་ནས་བསྟན་ཏེ། དེ་ལ་འཆི་མེད་ཅེས་པ་ཀྱེེའི་རྡོ་རྗེར་བཟའ་བ་མི་འཆི་བཅུ་ཕྱེད་དོ། །ཞེས་
པའི་གསུང་ལས་བདུད་རྩི་ལྔའོ། །དེ་ལ་འདིར་ནང་དུ་བྱང་ཆུབ་ཀྱི་སེམས་ལུས་ཀྱི་ཐིག་ལེ་སད་
པའི་གནས་སྐབས་སྐྱེད་པ་ཤེས་རབ་ཀྱི་ཆགས་པས་ཞུ་བ་སྐུ་གསུང་ཐུགས་ཡེ་ཤེས་ཀྱི་དགའ་
་་བཞིའི་དབྱེ་བས་སྐུ་གསུང་ཐུགས་ཡེ་ཤེས་ཀྱི་རྡོ་རྗེ་བཞི་རྣམས་གསང་བའི་པདྨར་ཐིག་ལེའི་
གཟུགས་ཀྱིས་གཅིག་པ་ཤ་ཆེན་པོ་འདུ་བྱེད་ཀྱི་ཕུང་པོ་སྒྲིབ་པ་མེད་པར་བྱེད་པ་ནི་སྐུ་རྡོ་རྗེའི་
དམ་ཚིག་གོ །དེ་འདུས་པར་གསུངས་པ། དེ་ནས་ཕྱག་ན་རྡོ་རྗེ་དེ་བཞིན་གཤེགས་པ་ཐམས་ཅད་
ཀྱི་རྒྱལ་པོས་སངས་རྒྱས་ཐམས་ཅད་ཀྱི་སྐུ་རྡོ་རྗེའི་དམ་ཚིག་ཉིད་ཀྱི་སྐུ་དང་གསུང་རྡོ་རྗེ་རྣམས་
ལས་ཕྱུང་བར་འགྱུར་ཏེ། སངས་རྒྱས་ཡེ་ཤེས་རྒྱ་མཚོ་ཡིས། །དམ་ཚིག་བཞི་པོ་བསྲུང་བར་
བྱ། །ཤ་ཆེན་རྟག་ཏུ་བཟའ་བྱ་སྟེ། །འདི་ནི་དམ་ཚིག་མཆོག་ཡིན་ནོ། །ཞེས་པའོ། །དེ་བཞིན་དུ་
བྱང་ཆུབ་ཀྱི་སེམས་མགྲིན་པའི་ངག་གི་ཐིག་ལེ་རྨི་ལམ་གྱི་གནས་སྐབས་སྐྱེད་པ་ཤེས་རབ་ཀྱི་
ཆགས་པས་ཞུ་བ་མཆོག་དགའ་བཞིའི་དབྱེ་བས་རྡོ་རྗེ་བཞི་རྣམས་ལྟེ་བའི་པདྨར་ཐིག་ལེའི་
གཟུགས་ཀྱིས་གཅིག་པ་བཤང་བ་དང་གཅི་བ་གཟུགས་དང་རྣམ་པར་ཤེས་པའི་ཕུང་པོ་སྒྲིབ་
པ་མེད་པར་བྱེད་པ་ནི་གསུང་རྡོ་རྗེའི་དམ་ཚིག་གོ །དེ་འདུས་པར་གསུངས་པ། དེ་ནས་ཕྱག་ན་རྡོ་
རྗེ་དེ་བཞིན་གཤེགས་པ་ཐམས་ཅད་ཀྱི་བདག་པོས་དེ་བཞིན་གཤེགས་པ་ཐམས་ཅད་ཀྱི་
གསུང་རྡོ་རྗེའི་དམ་ཚིག །ཉིད་ཀྱི་སྐུ་དང་གསུང་དང་ཐུགས་རྡོ་རྗེ་རྣམས་ལས་ཕྱུང་བར་འགྱུར་
ཏེ། འགྱུར་མེད་ཆེན་པོས་གསུང་རྡོ་རྗེ། །དམ་ཚིག་བཞི་པོ་བསྲུང་བར་བྱ། །བཤང་གཅི་རྟག་ཏུ
-16-

མཚན་བརྗོད་འདོན་ཐབས་ཁག་བཞུགས།
བཟའ་བྱ་སྟེ། །འདི་ནི་གསང་བ་རྨད་བྱུང་ཆེ། །ཞེས་པའོ། །དེ་བཞིན་དུ་བྱང་ཆུབ་ཀྱི་སེམས་
སྙིང་ཁའི་སེམས་ཀྱི་ཐིག་ལེ་གཉིད་འཐུག་པོའི་གནས་སྐབས་བསྐྱེད་པ་ཤེས་རབ་ཀྱི་ཆགས་
པས་ཞུ་བ་ཁྱད་པར་གྱི་དགའ་བ་བཞིའི་དབྱེ་བས་གོང་གི་རྡོ་རྗེ་བཞི་རྣམས་སྙིང་ཁའི་པདྨར་ཐིག་
ལེའི་གཟུགས་ཀྱིས་གཅིག་པ་ཁྲག་དང་ཁུ་བ་ཚོར་བ་དང་འདུ་ཤེས་ཀྱི་ཕུང་པོ་སྒྲིབ་པ་མེད་པར་
བྱེད་པ་ནི་ཐུགས་རྡོ་རྗེའི་དམ་ཚིག་གོ །དེ་འདུས་པར་གསུངས་པ། དེ་ནས་ཕྱག་ན་རྡོ་རྗེ་དེ་བཞིན
གཤེགས་པ་ཐམས་ཅད་ཀྱི་བདག་པོས་རྡོ་རྗེ་འཛིན་པ་ཐམས་ཅད་ཀྱི་དམ་ཚིག་འདི་ཉིད་ཀྱི་སྐུ་
དང་གསུང་དང་ཐུགས་རྡོ་རྗེ་རྣམས་ལས་ཕྱུང་བར་གྱུར་ཏེ། རྡོ་རྗེ་སེམས་དཔའ་རྫུ་འཕྲུལ་ཆེ། །
དམ་ཚིག་བཞི་པོ་བསྲུང་བར་བྱ། ཁྲག་དང་ཁུ་བ་ཡང་དག་ལྡན། །བརྟུལ་ཞུགས་བརྟན་པས་
རྟག་ཏུ་བཟའ། ཞེས་པའོ། །ཀླུར་ཞེས་པས་དགོངས་པའི་སྐད་གཞན་གྱིས་གཟུགས་ལ་སོགས་
པ་ཡུལ་དྲུག་གསུངས་ཤིང་། དབང་ཞེས་པས་མིག་ལ་སོགས་པ་དབང་པོ་དྲུག་གསུངས་ཏེ། དེ་
དག་གིས་མཚོན་ནས་མིག་གི་རྣམ་པར་ཤེས་པ་ལ་སོགས་པ་རྣམ་པར་ཤེས་པ་དྲུག་ཀྱང་རྟོགས་
པར་བྱའོ། །འདིར་དོན་ནི་བྱང་ཆུབ་ཀྱི་སེམས་ཡེ་ཤེས་ཀྱི་ཐིག་ལེ་བཞི་པའི་གནས་སྐབས་སྐྱེད་
པ་ཤེས་རབ་ཀྱི་ཆགས་པས་ཞུ་བ་ལྷན་ཅིག་སྐྱེས་པའི་དགའ་བ་བཞིའི་དབྱེ་བས་རྡོ་རྗེ་བཞི་
རྣམས་མགྲིན་པའི་པདྨར་ཐིག་ལེའི་གཟུགས་ཀྱིས་གཅིག་པ་གོ་ཀུ་ད་ཧ་ན་སྦྲང་བུའི་སྐྱུག་པ་
དང་བཅས་པ་དབང་པོ་དྲུག་དང༌། དེ་བཞིན་དུ་ཡུལ་དྲུག་དང་རྣམ་པར་ཤེས་པ་དྲུག་སྟེ་ཁམས་
བཅོ་བརྒྱད་ཟོས་པས་དེ་རྣམས་ཉིད་སྒྲིབ་པ་དང་བྲལ་བར་བྱེད་པ་ཡེ་ཤེས་རྡོ་རྗེའི་དམ་ཚིག་གོ།
དེ་ དང་པོའི་སངས་རྒྱས་སུ་གསུངས་པ། མི་ཕྱེད་ལམ་ལ་གནས་པ་ཡིས། །དམ་ཚིག་བཞི་པོ་བསྲུང་
བར་བྱ། །གོ་ཀུ་ལ་སོགས་རྟག་ཏུ་བཟའ། །དམ་ཚིག་འདི་ནི་འདའ་བར་དཀའ། །ཞེས་པའོ། །
གཞན་ཡང་དེ་ཐམས་ཅད་མདོར་བསྡུས་ནས་བདེ་མཆོག་བསྟོད་འགྲེལ་དུ་གསུངས་པ། ཁྱོད་ཀྱི་སྐུ་ལ་
-17-

བརྩེ་ཆེན་འོད་སྣང་ལས། རྒྱུད་འགྲེལ་སྐོར། ༼༡
ཤ་ཁྲག༌་དང༌། །བཤང༌གཅི་ཁུ་བ་ཉིད་དང་ནི། ཁམས་རྣམས་བཅོ་བརྒྱད་ཉིད་ཀྱང་མེད། །རྡོ་
རྗེའི་སྐུ་ལ་ཕྱག་འཚལ་བསྟོད། །ཅེས་པའོ། །འདིས་མཚོན་ནས་དམ་ཚིག་བརྒྱད་དང་བཅུ་དྲུག་
ལ་སོགས་པ་རྣམས་ཀྱང་རྟོགས་པར་བྱའོ། །གྲུབ་པའི་སྡེ་ཡིས་རབ་མཆོད་ཅིང༌། །ཞེས་པས་
བདེ་བ་ཆེན་པོས་མཆོད་པ་མདོར་བསྡུས་ནས་བསྟན་ཏེ། དེ་ལ་གྲུབ་པ་ཞེས་པ་དུས་ཀྱི་འཁོར་ལོ་སྐྲ་
རྣམས་གྲུབ་པ་ཞེས་པའི་གསུང་ལས་མགོ་ལས་སྐྱེས་པ་དང་མཆན་ཁུང་དུ་སྐྱེས་པ་དང་བྷ་ག་
དང་རྟགས་ལས་སྐྱེས་པའི་སྐྲ་གསུམ་མཁའ་ལ་སྤྱོད་པ་དང་ས་ལ་སྤྱོད་པ་དང་ས་འོག་ལ་སྤྱོད་
པའི་གྲུབ་པ་རྣམས་ཏེ། དེའི་སྡེ་ནི་འབྱུང་པོའི་རིགས་བྱེ་བ་ཕྲག་ཕྱེད་དང་བཅས་པ་གསུམ་གྱི་
བདག་ཉིད་ལུས་ལ་བ་སྤུ་བྱེ་བ་ཕྲག་ཕྱེད་དང་བཅས་པའི་གསུམ་རྣམས་སོ། །དེ་རྣམས་ཀྱིས་
རབ་མཆོད་ཅིང་ཞེས་པ་རང་རྫས་ཐིག་ལེ་རྡོ་རྗེ་ནོར་བུའི་རྩེ་མོ་ལས་ལྟེ་བ་ལ་སོགས་པའི་
འཁོར་ལོ་བཞིར་རྒྱུ་མཐུན་པ་ལ་སོགས་པ་འབྲས་བུ་བཞིའི་རང་བཞིན་རྣམ་པ་སྣ་ཚོགས་པ་ལ་
སོགས་པ་སྐད་ཅིག་བཞིའི་རིམ་པས་གྱེན་དུ་བགྲོད་པ་རྣམས་ཀྱིས་ཕུང་པོ་དང་ཁམས་དང་སྐྱེ་
མཆེད་ལ་སོགས་པ་བ་སྤུའི་མཐར་ཐུག་པ་མི་འགྱུར་བའི་བདེ་བ་ཆེན་པོས་ཁྱབ་པ་ཉམས་སུ་
མྱོང་བར་བྱེད་པའོ། །དེ་མངོན་བརྗོད་ཟུང་ངུའི་རྒྱུད་དུ་གསུངས་པ། རང་རྫས་ཐིག་ལེས་སངས་རྒྱས་
དང༌། །བྱང་ཆུབ་སེམས་དཔའ་རྣམས་མཆོད་བྱ། །ཞེས་པའོ། །སེན་མོའི་རྩེ་མོས་ཚངས་པའི་
འཇིག་རྟེན་སྦྲང་རྩིར་བཅས་ཡི་དམ་ཀུན་གཞི་སྐབས་དང་སྦྱར་པ་རབ་བརྫིས་ཏེ། །ཞེས་པས་ཡང་དག་
པའི་འབྲས་བུ་མདོར་བསྡུས་ནས་བསྟན་ཏེ་དེ་ལ་སེན་མོ་དང་འདྲ་བའི་ཕྱིར་སེན་མོ་སྟེ། བྱང་
ཆུབ་ཀྱི་སེམས་ཁུ་བ་དང་རྡུལ་གྱི་བདག་ཉིད་དོ། །དེའི་རྩེ་མོ་ནི་རྒྱུད་འདིར་བསམ་གཏན་བཞི་
པའི་རྩེ་མོ་འཆང༌། །ཞེས་པའི་གསུང་ལས་ལྷན་ཅིག་སྐྱེས་པའི་དགའ་བ་འཕོ་བ་མེད་པའི་བདེ་
བ་མཐར་ཐུག་པའི་བདག་ཉིད་དོ། །དེས་ཚངས་པའི་འཇིག་རྟེན་དཔྲལ་བའི་པདྨ་སྟེ་དེ་རབ་
-18-

མཚན་བརྗོད་འདོན་ཐབས་ཁག་བཞུགས།
བརྗིས་ཞེས་པ། ཁུ་བའི་ཁམས་གཙུག་ཏོར་གྱི་པདྨར་བརྟན་པར་འགྱུར་བའོ། །སྦྲང་རྩི་ནི་ལྷ་
མ་ཡིན་གྱི་ཡུལ་གསང་བའི་པདྨ་སྟེ།
དེ་རབ་བརྗིས་ཞེས་པ་རྡུལ་གྱི་ཁམས་རྡོ་རྗེ་ནོར་བུར་
བརྟན་པར་གྱུར་པའོ། །འདིར་དོན་ནི་བྱང་ཆུབ་ཀྱི་སེམས་ཁུ་བ་དང་རྡུལ་གཙུག་ཏོར་དང་རྡོ་རྗེ་
ནོར་བུར་བརྟན་པ་ལས་ལྷན་ཅིག་སྐྱེས་པའི་དགའ་བ་བཅད་དུ་མེད་ཅིང་དབྱེར་མེད་པ་དོན་
ཆེན་པོ་མཆོག་ཏུ་མི་འགྱུར་བའི་བདེ་བ་རྟག་ཏུ་ཡང་དག་པར་རིག་པ་སྟེ། དེ་དྲི་མ་མེད་པའི་འོད་དུ་
གསུངས་པ། ཞབས་གཅིག་རྡོ་རྗེ་ནོར་བུར་རྡུལ་དང་ཉི་མ་དང༌། །གཉིས་པ་གཙུག་ཏོར་ཁུ་བ་
རི་བོང་ཅན་ལ་ནི། །རྟག་ཏུ་མི་ཆོད་དབྱེར་མེད་འདོད་པར་བཀོད་གྱུར་པ། །འཇིག་རྟེན་གསུམ་
གྱིས་མཆོད་པའི་གཙོ་ལ་སྤྱི་བོས་འདུད། །ཅེས་པའོ། །ནམ་མཁའི་དཀྱིལ་འཁོར་ཁྱབ་པའི་
གར་གྱིས་འགྲོ་ཀུན་དགའ་མཛད། ཅེས་པས་ཡང་དག་པའི་ལམ་མདོར་བསྡུས་ནས་བསྟན་ཏེ།
དེ་ལ་ནམ་མཁའི་དཀྱིལ་འཁོར་ཁྱབ་པའི་གར་གྱིས། ཞེས་པ་རྣལ་འབྱོར་པས་ནམ་མཁའི་
རྣལ་འབྱོར་གྱིས། དུ་བ་ལ་སོགས་པའི་མཚན་མ་བཅུའི་མཐར། ནམ་མཁའི་དཀྱིལ་འཁོར་
ཁྱབ་པའི་སྣ་ཚོགས་གཟུགས་མཐོང་བར་གྱུར་པ་ན། དུས་གསུམ་དང་ཁམས་གསུམ་པ་རབ་ཏུ་
གསལ་བའི་བདག་ཉིད། རྣམ་པ་ཐམས་ཅད་མཆོག་དང་ལྡན་པ་སྟོང་པ་ཉིད་ཀྱི་གཟུགས་ལ།
གར་མཁན་ལྟར་གང་ལ་ཡང་གནས་པ་མེད་པའི་སྦྱོར་བས་གནས་པ་སྟེ། སོ་སོར་བསྡུད་པ་
དང་ བསམ་ གཏན་ གྱི་རྣལ་ འབྱོར་ རོ། །དེ་ འདུས་པ་རིམ་ལྔར་གསུངས་ པ། ཇི་ལྟར་ནམ་ མཁའ་
གནས་མེད་ཅིང༌། །སྤྲོས་མེད་གོས་པ་མེད་པ་ལྟར། །མཁའ་དང་མཉམ་པའི་ཐུགས་མངའ་བ།།
དམིགས་མེད་ཁྱེད་ལ་ཕྱག་འཚལ་ལོ། །ཞེས་པའོ། །དེས་འགྲོ་ཀུན་དགའ་མཛད། ཅེས་པ་ལ་
འདིར་འགྲོ་བ་ནི་དགའ་བ་དང་པོ་གསུམ་སྟེ། ཀྱེེའི་རྡོ་རྗེར་གསུངས་པ། དང་པོ་དགའ་བ་འགྲོ་
བའི་གཟུགས། །དེ་བཞིན་མཆོག་དགའ་འགྲོ་བ་སྟེ། །དགའ་བྲལ་དགའ་བའང་འགྲོ་བ་ཉིད།།
-19-

བརྩེ་ཆེན་འོད་སྣང་ལས། རྒྱུད་འགྲེལ་སྐོར། ༼༡
གསུམ་ལ་ལྷན་ཅིག་སྐྱེས་པ་མེད། །ཅེས་པའོ། །དེ་རྣམས་ཀུན་དགའ་མཛད་ཅེས་པ་བཞི་པ་
ལྷན་ཅིག་སྐྱེས་པའི་དགའ་བ་ཆགས་པ་ཆེན་པོ་མི་འགྱུར་བའི་བདེ་བར་བྱེད་པའོ།
།དེ་ཀྱེེའིརྡོ་རྗེར་
གསུངས་པ། འདོད་ཆགས་མེད་ཅིང་ཆགས་བྲལ་མེད། །དབུ་མ་དམིགས་པར་མི་འགྱུར་རོ། །
གསུམ་པོ་སྤངས་པ་ཉིད་ཀྱི་ཕྱིར། །ལྷན་སྐྱེས་རྫོགས་པའི་བྱང་ཆུབ་བརྗོད། །ཅེས་པ་སྟེ་རྗེས་སུ་
དྲན་པ་དང་ཏིང་ངེ་འཛིན་གྱི་རྣལ་འབྱོར་རོ། །ཡང་ན་ནམ་མཁའི་དཀྱིལ་འཁོར་ཁྱབ་པའི་གར་
གྱིས་ཞེས་པ་སྲོག་གི་རླུང་རྣམ་པར་ཤེས་པ་ལ་སོགས་པ་ཕུང་པོ་ལྔ་དང་ས་ལ་སོགས་པ་ཁམས་
ལྔའི་རང་བཞིན་གྱིས་འབབ་པ་གཡོན་པ་དང་གཡས་པའི་དཀྱིལ་འཁོར་བཅུ་པོ་རྣམས་ཨ་ཝ་
དྷཱ་ཏཱིའི་རྣལ་འབྱོར་གྱིས་དབུ་མའི་ལམ་དུ་ཞུགས་པ་མི་གནས་པའི་སྦྱོར་བ་སྲོག་རྩོལ་གྱི་རྣལ་
འབྱོར་རོ། །དེས་འགྲོ་བ་ཞེས་པ། ཀྱེའིརྡོ་རྗེར་འགྲོ་བ་རླུང་དུ་རབ་ཏུ་གྲགས། །ཞེས་པའི་གསུང་
ལས་རླུང་ཉི་ཁྲི་ཆིག་སྟོང་དྲུག་བརྒྱ་པོ་རྣམས་ཏེ། དེ་རྣམས་ཀུན་དགའ་མཛད། ཅེས་པ་ལྟེ་བ་ལ་
སོགས་པའི་འཁོར་ལོ་རྣམས་སུ་ཐིག་ལེ་ལ་སྲོག་ཞུགས་པ་ལས་འགྲོ་འོང་དང་བྲལ་བ་བདེ་
བའི་བདག་བདག་ཉིད་དུ་བྱེད་པ་འཛིན་པའི་རྣལ་འབྱོར་རོ། །དེ་འདུས་པ་ཕྱི་མར་གསུངས་པ། ཡེ་
ཤེས་ལྔ་ཡི་རང་བཞིན་དབུགས། །འབྱུང་བ་ལྔ་ཡི་རང་བཞིན་ཅན། །གོང་བུའི་གཟུགས་ཀྱིས་
ཕྱུང་ནས་ནི། །སྣ་ཡི་རྩེ་མོར་བརྟག་པར་བྱ། །རིན་ཆེན་ཆེན་པོ་ཁ་དོག་ལྔ། །སྲོག་གི་རྩོལ་བ་
ཞེས་པར་དྲན། །རང་སྔགས་སྙིང་ཁར་བསམས་ནས་ནི། །སྲོག་ནི་ཐིག་ལེར་སོན་པར་འགོད།།
ཅེས་པའོ། །དེ་ལྟར་མདོར་བསྡུས་པས་གཟུགས་དང༌། སྲོག་དང༌། བདེ་བ་བསྒྲུབ་པའི་དབྱེ་
བས་སྐུ་དང་གསུང་དང་ཐུགས་སྒྲུབ་པའི་ཡན་ལག་གསུམ་དུ་འགྱུར་ཏེ། དེ་མངོན་བརྗོད་ཟུང་ངུའི་
རྒྱུད་དུ་གསུངས་པ། རྣལ་འབྱོར་པ་ཉིད་བསོད་ནམས་མཆོག །དག་བྱེད་སྡིག་པ་འཇིག་བྱེད་པ།།
སྔགས་བཟླས་པ་དང་བསམ་གཏན་དང༌། །བདེ་བ་ཡིས་ཀྱང་འགྲུབ་པར་འགྱུར། །ཞེས་པ་
-20-

མཚན་བརྗོད་འདོན་ཐབས་ཁག་བཞུགས།
དང༌། དེ་བཞིན་དུ། དུས་ཀྱི་འཁོར་ལོར་སྟོང་པ་ལ་ནི་དུ་བ་ལ་སོགས་བླ་མའི་ངེས་པའི་དབང་གིས་
གཟུགས་བརྙན་མཚམས་སུ་བསྒོམས་པར་བྱ། དེ་ནས་རྩ་ཡི་འཁོར་ལོ་རྣམས་སུ་སྲོག་དང་ཐུར་
སེལ་རླུང་ནི་བསྟན་པ་དག་ཀྱང་བྱེད་པ་སྟེ། །ཕྱི་ནས་ཟླ་བ་ངེས་པར་འགོག་པ་བཟའ་བཞིན་
བྱེད་དེ་བྱང་ཆུབ་སེམས་ནི་རྣལ་འབྱོར་པ་ཡིས་སོ། །དེ་ནས་གང་ཞིག་ཅུང་ཟད་འདོད་པ་དག་ནི་
སོ་
ཉིན་ཞག་འགའ་ཡིས་སྐྱེ་བ་འདི་ལ་ཐོབ་པར་འགྱུར། །ཞེས་པའོ། །རྣམ་པར་སྤྲོས་ནས་སྒྲུབ་པ་
དང་བརྟན་པའི་ཡན་ལག་དྲུག་ཏུ་འགྱུར་ཏེ། དེ་འདུས་པ་ཕྱི་མར་གསུངས་པ། སོ་སོར་སྡུད་དང་
བསམ་གཏན་དང༌། །སྲོག་རྩོལ་དེ་བཞིན་འཛིན་པ་དང༌། །རྗེས་སུ་དྲན་དང་ཏིང་ངེ་འཛིན། །
རྣལ་འབྱོར་ཡན་ལག་དྲུག་ཏུ་འདོད། །ཅེས་པ་དང༌། དེ་བཞིན་དུ་དུས་ཀྱི་འཁོར་ལོའི་རྒྱུད་ཕྱི་མར།
སོར་སྡུད་སོགས་དྲུག་པོ་རྣམས་ཀྱིས་སྟོབས་བཅུའི་སྟོབས་དང་ལྡན་པས་སྟོང་པ་ཉིད་ནི་བསྒོམ་
པ་གསུངས། །མཚན་མོ་དུ་བ་ལ་སོགས་རྣལ་འབྱོར་སླར་ཡང་ཉིན་མོ་མཁའ་ལ་འབར་བ་ལ
སོགས་རྣམས་ཀྱང༌ངོ༌། །སོ་སོར་སྡུད་པས་རྣལ་འབྱོར་པ་ནི་ནམ་མཁའི་མཐིལ་དུ་སོན་པ་
དུས་གསུམ་གཟུགས་རྣམས་མཐོང་བར་འགྱུར། །དེ་ལ་བསམ་གཏན་གྱིས་སེམས་བརྟན་པར་
ཡང་ནི་བྱེད་དེ་ཕྱི་རོལ་དངོས་པོ་རྣམས་ནི་རྣམ་པར་སྤོང༌། །སྲོག་གི་རྩོལ་བས་རི་བོང་ཅན་དང་
ཉི་མ་དང་བྲལ་མུན་པར་སྲོག་གི་རླུང་གི་འབབ་པར་བྱ། །འབྱུང་བ་དང་ནི་འཇུག་པས་དམན་
པར་སླར་ཡང་བྱེད་དེ་འཛིན་པའི་ཡན་ལག་གིས་ནི་ཐིག་ལེར་རོ། །རྗེས་སུ་དྲན་པས་མཁའ་ལ་
རི་བོང་ཅན་བཞིན་རང་གི་གཟུགས་ལས་འོད་ཟེར་ཆེན་པོ་ངེས་པར་རྒྱུ། །ཏིང་ངེ་འཛིན་གྱིས་ཁུ་
བ་རྡོ་རྗེ་ལས་ནི་འགོ་བོར་བགྲོད་བྱེད་དྲི་མེད་བདེ་བ་རབ་ཏུ་རྫོགས། །ཞེས་པའོ། །དེ་ལ་འདུད་
ཅེས་པ་དོན་དེ་རྣམས་ཏིང་ངེ་འཛིན་གྱིས་རང་རིག་པར་བྱེད་པ་སྟེ། འདིའི་གསུང་རབ་ནི་སྔར་
བཞིན་ནོ། །འདི་རྣམས་ངེས་པར་བྱེད་པའི་ལུང་དང༌། རིག་པ་རྒྱ་ཆེན་པོ་རྣམས་ནི་མ་བྲིས་ཏེ།
-21-

བརྩེ་ཆེན་འོད་སྣང་ལས། རྒྱུད་འགྲེལ་སྐོར། ༼༡
བློ་གྲོས་དང་ལྡན་པ་རྣམས་ཀྱིས། རྒྱུད་དང༌། འགྲེལ་པ་དང༌། གྲུབ་པའི་སློབ་དཔོན་རྣམས་ཀྱི་
གསུང་རབ་ལས་རྟོགས་པར་བྱའོ། །དེ་ལྟར་བདག་གིས་བླ་མའི་གསུང༌། །ལུང༌དང༌རིགས་
པས་རྣམ་དཔྱད་ནས། །དོན་གཉེར་འགའ་ཡིས་བསྐུལ་བའི་ངོར། །དོན་བཞིན་རྣམ་པར་ཕྱེ་སྟེ་
བཤད། །དགེ་བས་འགྲོ་བ་མ་ལུས་པ། །ཡང་དག་ལམ་བཟང་འདིར་ཞུགས་ནས། །མཆོག་ཏུ་
མི་འགྱུར་སྦྱོར་བ་ཡིས། །རྫོགས་པའི་སངས་རྒྱས་མྱུར་ཐོབ་ཤོག །ཅེས་པ་འདི་ནི་དོན་དུ་
གཉེར་བ་འགའ་ཡིས་བསྐལ་བའི་ངོར། དོན་དམ་པ་དེ་ཁོ་ནའི་ཚུལ་ལ་བློ་ལེགས་པར་སྦྱངས་
པ། དགེ་སློང་རིན་ཆེན་རྒྱལ་མཚན་གྱིས། དཔལ་ས་སྐྱའི་ཆོས་གྲྭ་ཆེན་པོར་བྲིས་པའོ།། །།